****

**PRIJEDLOG**

**PROGRAMA RADA**

**TURISTIČKE ZAJEDNICE GRADA SUPETRA ZA 2022.G.**

 **Ivan Cvitanić, direktor**

Studeni 2021.g.

**SADRŽAJ**

**UVOD 3**

**PRIHODI 7**

1 IZVORNI PRIHODI 7

3 PRIHODI IZ PRORAČUNA 7

4 PRIHODI OD DRUGIH AKTIVNOSTI 7

5 PRIJENOS PRIHODA IZ PRETHODNE GODINE 7

6 OSTALI PRIHODI 7

**RASHODI 8**

1 ISTRAŽIVANJE I STRATEŠKO PLANIRANJE 8

2 RAZVOJ TURISTIČKOG PROIZVODA 8 - 11

3 KOMUNIKACIJA I OGLAŠAVANJE 11 - 13

4 DESTINACIJSKI MENADŽMENT 13 - 14

5 ČLANSTVO U STRUKOVNIM UDRUGAMA 14

6 ADMINISTRATIVNI RASHODI 14 – 15

7 REZERVA 15

8 POKRIVANJE MANJKA PRIHODA / OTPLATA DUGOVANJA 15

**FINANCIJSKI PLAN 16 - 18**

**U V O D**

Nakon nezapamćene situacije i drastičnog pada turističke aktivnosti u 2020.g. u 2021.g. smo očekivali relativan oporavak turističkog sektora što se je i dogodilo.

Protekla sezona, premda u usporedbi s 2019.g. dosta lošija (-24%), donijela nam je iznenađujuće rezultate i nadmašila je naša očekivanja koja smo imali tamo negdje oko Uskrsa.

Premda praktički nismo imali predsezonu, sama špica turističke sezone bila je fantastična i definitivno je vratila optimizan među sve dionike naše ukupne ponude.

I posezona je donijela vrlo dobre rezultate no u relativnom smislu ipak nešto lošije od same špice sezone.

U razdoblju od 01. siječnja do 01. studenog 2021.g. na području Grada Supetra registrirano je ukupno 63 228 turističkih dolazaka i ostvareno je 445 446 noćenja. U usporedbi sa 2019.g. to predstavlja oko 77% turističkog prometa dok u usporedbi s prošlom godinom to predstavlja znatan rast od 180%.

Očekivano, tijekom 2021.g. smo zabilježili znatne poraste turističkog prometa u svim mjesecima, svim naseljima Grada Supetra i u svim kategorijama smještaja

U nastavku su tablično prikazani ostvareni turistički rezultati u nekoliko osnovnih kategorija:

**TABELA 1.1.** Broj dolazaka i noćenja prema zemljama dolaska (01.01. – 31.10.2021.)

|  |  |  |  |  |
| --- | --- | --- | --- | --- |
| **ZEMLJA DOLASKA**  | **DOLASCI** **2021** | **INDEX**  | **NOĆENJA** **2021** | **INDEX**  |
| Hrvatska  | 12 347 | 127,84 | 70 888 | 114,87 |
| Njemačka  | 8 197 | 184,87 | 64 999 | 169,65 |
| Poljska  | 5 939 | 151,58 | 48 778 | 147,63 |
| Mađarska | 5 162 | 179,49 | 36 164 | 177,70 |
| Slovenija  | 4 897 | 161,94 | 40 193 | 150,78 |
| Francuska  | 3 067 | 282,67 | 18 973 | 260,51 |
| Švedska  | 2 526 | 242,19 | 18 339 | 235,63 |
| Češka  | 2 496 | 177,27 | 19 731 | 170,77 |
| Austrija  | 2 361 | 374,76 | 17 018 | 371,41 |
| UK  | 2 337 | 231,39 | 16 946 | 239,86 |
| **UKUPNO**  | **63 228** | **185,23**  | **445 446**  | **174,28** |

**TABELA 1.2.** Turistički dolasci i ostvarena noćenja po mjesecima (01.01. – 31.10.2021.)

|  |  |  |  |  |
| --- | --- | --- | --- | --- |
| **MJESEC**  | **DOLASCI** **2021** | **INDEX**  | **NOĆENJA** **2021** | **INDEX**  |
| Siječanj | 144 | 112 | 998 | 190 |
| Veljača | 206 | 76 | 997 | 110 |
| Ožujak | 309 | 166 | 1 189 | 99 |
| Travanj | 643 | 2680 | 2 813 | 330 |
| Svibanj | 1 264 | 2430 | 5 494 | 852 |
| Lipanj | 7 290 | 253 | 39 325 | 249 |
| Srpanj | 20 858 | 168 | 147 381 | 159 |
| Kolovoz | 21 516 | 136 | 165 064 | 133 |
| Rujan | 8 303 | 418 | 65 613 | 421 |
| Listopad  | 2 695 | 907 | 16 572 | 720 |
| **UKUPNO**  | **63 228**  | **185,23** | **445 446** | **174,28**  |

**TABELA 1.3.** Turistički dolasci i noćenja prema vrsti smještaja (01.01. – 31.10.2021.)

|  |  |  |  |  |  |
| --- | --- | --- | --- | --- | --- |
| **VRSTA SMJEŠTAJA**  | **DOLASCI** **2021** | **INDEX**  | **NOĆENJA** **2021** | **INDEX**  | **UDIO u dolascima** |
| Hoteli  | 23 893 | 190,64 | 148 924 | 193,85 | 37,78 |
| Objekti u domaćinstvu  | 20 536 | 169,69 | 159 641 | 154,81 | 32,47 |
| Druge vrste – skupina kampovi  | 12 166 | 193,39 | 81 956 | 186,73 | 19,24 |
| Kampovi  | 5 471 | 229,01 | 31 417 | 222,66 | 8,65 |
| Nekomerc.  | 1 094 | 135,56 | 22 688 | 128,54 | 1,73 |
| OPG  | 68 | 0 | 820 | 0 | 0,001 |
| **UKUPNO** | **63 228**  | **185,23** | **445 446** | **174,28**  | **100** |

NAPOMENA / OBJAŠNJENJE KATEGORIJA SMJEŠTAJA PREMA E-visitoru:

HOTELI - hotelske kuće sa samo hotelskim smještajem, OBJEKTI U DOMAĆINSTVU - iznajmljivači privatnog smještaja, DRUGE VRSTE – SKUPINA KAMPOVI - obrti, poduzeća, depandanse hotela, turistička naselja i sl., KAMPOVI – kampovi, NEKOMERCIJALNI: razne vrste

**TABELA 1.4.** Turistički dolasci i noćenja po naseljima (01.01. – 31.10.2021.)

|  |  |  |  |  |
| --- | --- | --- | --- | --- |
|  **NASELJE**  | **DOLASCI** **2021** | **INDEX**  | **NOĆENJA** **2021** | **INDEX**  |
| Supetar  | 56 045 | 186,20 | 381 990 | 178,50 |
| Splitska  | 3 532  | 193,22  | 32 967  | 161,16  |
| Mirca  | 3 095 | 170,24 | 26 201 | 144,54 |
| Škrip  | 556  | 145,17  | 4 288  | 141,47  |
| **UKUPNO**  | **63 228** | **185,23** | **445 446**  | **174,28**  |

U izradi ovog prijedloga Programa rada Turističke zajednice Grada Supetra vodili smo se osnovnim ciljevima rada turističkih zajednica, a to su:

* razvoj i marketing destinacije kroz koordiniranje ključnih aktivnosti turističkog razvoja (planiranje, razvoj turističkih proizvoda u destinaciji, financiranje, donošenje i provedba odluka), u skladu s dokumentima kojima se definira nacionalna strategija razvoja turizma
* osiguravanje cjelovitije zastupljenosti specifičnih lokalnih/regionalnih interesa kroz jačanje lokalne/regionalne inicijative i povezivanje dionika na lokalnom/regionalnom nivou radi stvaranja međunarodno konkurentnih turističkih proizvoda.
* poboljšanje uvjeta boravka turista u destinacijite razvijanje svijesti o važnosti i gospodarskim, društvenim i drugim učincima turizma, kao i potrebi i važnosti očuvanja i unaprjeđenja svih elemenata turističke resursne osnove određene destinacije, a osobito zaštite okoliša, kao i prirodne i kulturne baštine sukladno načelima održivog razvoja.

te smjernicama Glavnog plana razvoja turizma Splitsko – dalmatinske županije kao i nekim odrednicama Strategije razvoja turizma na području Grada Supetra u razdoblju od 2016 – 2020.g. uz napomenu kako smo planirane aktivnosti prilagodili još uvijek aktualnoj situaciji uzrokovanoj pandemijom u kojoj se svi nalazimo.

U trenutku pisanja ovog dokumenta na snazi je zajednički dogovor svih turističkih zajednica o pozitivnoj namjeri projektnog udruživanja turističkih zajednica otoka Brača u 2022.g. na projektima integriranog upravljanja kvalitetom u destinaciji Brač te razvoju turističkih outdoor projekata i programa s posebnim naglaskom na projekt Turističko – planinarske staze „Via Brattia“.

S obzirom na i dalje neizvjestan kontekst u kojem se kao društvo ali i organizacija nalazimo predlažem da osnovna usmjerenja našeg rada u 2022.g., u zakonom definiranim zadaćama i aktivnostima budu:

1. projektno udruživanje turističkih zajednica otoka Brača
2. potpora velikim turističkim agencijama za marketing turističkih paketa i proizvoda naših hotelskih kuća online, u agencijskim katalozima i preko udruženog oglašavanja
3. povećanje broja manifestacija s posebnim naglaskom na manifestacije u pred i posezoni preko kojih se očekuje dolazak većeg broja turista u destinaciju
4. značajnije aktivnosti na društvenim mrežama i internetu s posebnim naglaskom na kreiranje našeg djela nacionalnog portala [www.croatia.hr](http://www.croatia.hr)
5. nastavak poslova digitalizacija naših proizvoda i usluga
6. održavanje/nadogradnja postojećih turističkih proizvoda i projekata te
7. projekt kontinuiranog integriranog upravljanja u destinaciji (IQM Destination Brač)

Osim ovih nekoliko gore navedenih usmjerenja u ovim nepredvidivim i neizvjesnim vremenima razvijati ćemo i dalje suradnju sa Srednjom školom „Brač“ na popularizaciji turističkih smjerova, uključivanju učenika u turističke aktivnosti te sukladno mogućnostima razvijati i druge zajedničke projekte koji ne moraju nužno iziskivati financijska sredstva.

Od novih projekata planiramo:

* dovršetak tematske staze „Otkrivajući Mirca“ i tisak pripadajućeg letka s kartom
* ponovni tisak letka s kartom Kulturnog đira „Dan s Rendićem“
* redizajn i tisak nove blok karte Supetra i otoka Brača
* projekt brandiranja gourmet destinacije radnog naziva „Vrata okusa Brača“ te
* u suradnji s Gradom Supetrom poraditi na poboljšanju uvjeta boravka nautičara u Supetru i poboljšanju signalizacije na svim plažama Grada Supetra.

U nastavku su popisane i opisane stavke prihodovne i rashodovne strane prijedloga našeg Programa rada i pripadajućeg financijskog plana.

**P R I H O D I 2 000 000,00 kn**

U trenutku pisanja ovog dokumenta na snazi je još uvijek temeljna odluka o visini turističke pristojbe od 350,00 kn po krevetu za privatne iznajmljivače kao i odredba od 10,00 kn po noćenju u komercijalnim objektima.

Za pretpostaviti je kako u 2022.g., zbog dobre turističke sezone 2021.g. u kojoj je visina turističke pristojbe za privatne iznajmljivače bila smanjena za 50%, neće doći do smanjivanja iznosa za iznajmljivače privatnog smještaja.

Također, za očekivati je konačnu stabilizaciju sektora putovanja te se nadamo boljoj turističkoj aktivnosti u hotelima u predsezoni nego što je to bilo ove godine.

Temeljem ovih gore navedenih pretpostavki za poslovnu 2022.g. planiramo stavke prihoda kako slijedi:

**1. IZVORNI PRIHODI 1 580 000,00 kn**

1.1. TURISTIČKA PRISTOJBA 1 400 000,00 kn

1.2. TURISTIČKA ČLANARINA 180 000,00 kn

**2. PRIHODI IZ PRORAČUNA 0,00 kn**

**3. PRIHODI OD SUSTAVA TURISTIČKIH ZAJEDNICA 60 000,00 kn**

Prema trenutno važećem zajedničkom planu i dogovoru svih turističkih zajednica na otoku Braču, planiramo projektno udruživanje turističkih zajednica otoka Brača na projektima IQM Destination Brač te razvoju outdoor turizma s posebnim naglaskom na Turističko - planinarsku stazu „Via Brattia“. Tim bismo projektnim udruživanjem mogli povući sredstva iz Fonda za financiranje projekata udruženih turističkih zajednica a u slučaju pozitivnog odgovora od MINT-a za Supetar bi taj iznos bio oko 60 000,00 kn.

**4. PRIHODI IZ EU FONDOVA 50 000,00 kn**

U ovom dijelu planiramo iznos od 50 000,00 kn koje planiramo dobiti tijekom provedbe projekta „Supetarske ribarske fešte“ za kojeg su nam na natječaju Lokalne akcijske grupe u ribarstvu (FLAG) Brač odobrena sredstva u iznosu od 101 998,03 kn za po tri događanja u 2022. i 2023.g. - Dani Varoša u Splitskoj, Mutne Kale u Mircima i Ribarska fešta u Škripu.

**5. PRIHODI OD GOSPODARSKE DJELATNOSTI 0,00 kn**

**6. PRENESENI PRIHOD IZ PRETHODNE GODINE 300 000,00 kn**

**7. OSTALI PRIHODI 10 000,00 kn**

**R A S H O D I 2 000 000,00 kn**

**1. ISTRAŽIVANJE I STRATEŠKO PLANIRANJE 7 500,00 kn**

* 1. **IZRADA STRATEŠKIH DOKUMENATA 0,00 kn**

Tijekom 2021.g. u više smo navrata od Grada Supetra zatražili produljenje trajanja „Strategije razvoja turizma na području Grada Supera za razdoblje od 2016 – 2020.g.“ i to do kraja 2024.g. Produljenjem trajanja strategije omogućila bi se i daljnja platforma za potencijalno financiranje određenih projekata iz nacionalnih i fondova EU-a. U trenutku pisanja ovog dokumenta Grad Supetar još nije donio tu administrativnu odluku a donošenje iste se očekuje na jednoj od slijedećih sjednica Gradskog vijeća. *NOSITELJ: TZG Supetra i Grad Supetar, ROK: 31.prosinca 2022.g*

* 1. **ISTRAŽIVANJE I ANALIZA TRŽIŠTA 0,00 kn**

Istraživanje i analiza tržišta provoditi će se kroz projekt IQM Brač a opis i troškovi tog projekta navedeni su pod 4.2. ovog Plana programa rada – Upravljanje kvalitetom u destinaciji. *NOSITELJ: TZG Supetra, ROK: 31.prosinca 2021.g*

* 1. **MJERENJE UČINKOVITOSTI PROMOTIVNIH AKTIVNOSTI 7 500,00 kn**

Turistička zajednica Grada Supetra već nekoliko poslovnih godina sakuplja medijske objave i okvirno prati doseg svojih promotivnih aktivnosti. Početna / bazična cijena praćenja na mjesečnoj bazi je oko 350,00 kn a stvarna mjesečna cijena ovisi o broju članaka objavljenih u svim medijima s ključnim pojmovima. Ovaj posao za nas obavlja tvrtka Briefing d.o.o. *NOSITELJ: TZG Supetra, ROK: 31.prosinca 2022.g*

**2. RAZVOJ TURISTIČKOG PROIZVODA 505 000,00 kn**

* 1. **IDENTIFIKACIJA I VREDNOVANJE RESURSA TE STRUKTURIRANJE TURISTIČKIH PROIZVODA 140 000,00 kn**

U nastavku je popis planiranih događanja u organizaciji ili su-organizaciji Turističke zajednice Grada Supetra i ostalih ulaganja u turističke proizvode, s navedenim planiranim iznosom za njihovu realizaciju kao i okvirnim datumom održavanja.

Napominjem kako su nam natječaju Lokalne akcijske grupe u ribarstvu „Brač“ u 2021.g. odobrena sredstva za tri manifestacije u 2022. i 2023.g. (Mutne kale, Dani Varoša i Ribarska fešta u Škripu) u ukupnom iznosu od 101 998,03 kn od čega se polovina iznosa odnosi na navedene tri manifestacije u 2022.g. a ostatak za iste tri manifestacije u 2023.g.

Ukupna sredstva predviđena pod ovom stavkom Programa rada iznose 140 000,00 kn.

RIBARSKA FEŠTA „DANI VAROŠA“ (srpanj, Splitska) 17 500,00 kn

*NOSITELJ: TZG Supetra, ROK: 31.srpnja 2022.g*

IZLOŽBA U MUTNIM KALAMA (kolovoz, Mirca) 17 500,00 kn

*NOSITELJ: TZG Supetra, ROK: 31. kolovoza 2022.g*

RIBARSKA FEŠTA U ŠKRIPU (kolovoz, Škrip) 15 000,00 kn

*NOSITELJ: TZG Supetra, ROK: 31. kolovoza 2022.g*

FESTIVAL ČAKAVSKE RIČI (kolovoz, Škrip) 15 000,00 kn

*NOSITELJ: TZG Supetra, ROK: 15. rujna 2022.g*

BOŽIĆNI KANTUN (prosinac, Supetar) 10 000,00 kn

*NOSITELJ: TZG Supetra i Grad Supetar, ROK: 31.prosinca 2022.g.*

VIA BRATTIA – nastavak / nadogradnja projekta 25 000,00 kn

*NOSITELJ: Turistička zajednica Grada Supetra i otstale TZ otoka Brača, ROK: 31.12.2022.g*

VRATA OKUSA je radni naziv projekta koji ima za cilj podizanje kvalitete usluge i promocije lokalnih restorana na području Grada Supetra koji su dionici projekta IQM Destination Brač. 40 000,00 kn

Ovim novim projektom kojeg planiramo u suradnji sa gđom. Karin Mimica (Gastronaut.hr) planiramoo zajednički raditi na edukaciji, proširenju ponude lokalnih restorana – vegetarijanska, veganska, bezglutenska i sl. jela, nadopunjavanje ponude restorana s lokalnim jelima i slasticama te izradu visokokvalitetnih fotografija za promociju gourmet ponude Supetra i Brača na društvenim mrežama i internetu. *NOSITELJ: Turistička zajednica Grada Supetra, ROK: 31.12.2022.g*

* 1. **SUSTAVI OZNAČAVANJA KVALITETE TUR. PROIZVODA 0,00 kn**

Sustav označavanja kvalitete našeg turističkog proizvoda kontinuirano će se razvijati kroz projekt IQM Brač a opis i troškovi tog projekta navedeni su pod 4.2. ovog Programa rada – Upravljanje kvalitetom u destinaciji.

* 1. **PODRŠKA RAZVOJU TURISTIČKIH DOGAĐANJA 350 000,00 kn**

U dajnjem dijelu teksta je popis planiranih događaja koje Turistička zajednica Grada Supetra planira poduprijeti sa financijskim sredstvima, putem ugovora o sufinanciranju i/ili donacijama tijekom 2022.g.

Za manifestacije u 2022.g. planiramo dosta veliko povećanje financijskih sredstava prvenstveno iz razloga što vjerujemo kako su upravo manifestacije (sportska događanja, kulturna i znanstvena u pred i posezoni) odličan alat za promociju destinacije i opravak turističkog sektora, posebno ugostiteljstva.

Od novih događanja ističem NOĆNJAK, godišnji susret maslinara Hrvatske, koji se već prije dvije godine trebao održati u Supetru no zbog pandemije je stalno otkazivan baš kao i Brač Trail. Utrka BRAČ TRAIL-a bi se trebala održati na Vidovoj gori (Gažul) dok bi se sav popratni program održavao u Supetru gdje bi i većina sudionika bila smještena.

U razdoblju posezone planiramo po prvi ugostiti utrku SUP EURO TOUR-a 2022 koji je u financijskom smislu daleko najskuplji planirani događaj u našem programu prvenstveno zbog nagradnog fonda kojeg bismo trebali sponzorirati. SUP je kao disciplina vrlo popularan među mladima, nema druge utrke u okolici te bismo se na ovaj način isprofilirali kao SUP destinacija.

Ukupno planirani iznos potpora događanjima na području Grada Supetra u 2022.g. je 350 000,00 kn. Uz svaki planirani događaj navedeni su okvirni iznosi potpore za njihovu realizaciju kao i okvirni datumi njihovog održavanja.

NOĆNJAK 2022 (ožujak/travanj Supetar) 30 000,00 kn

*NOSITELJ: Zadružni Savez Dalmacije, Split, ROK: 31. svibnja 2022.g.*

BISER MORA (travanj/svibanj, Supetar) 30 000,00 kn

*NOSITELJ: ŠKMER, Split, ROK: 31. prosinca 2022.g.*

BRAČ TRAIL 2022 (svibanj 20. – 22., Supetar) 60 000,00 kn

*NOSITELJ: Continental Trail liga, Zagreb, ROK: 30. lipnja 2022.g*

SMOTRA OTOČKOG FOLKLORA (lipanj, Supetar) 15 000,00 kn

*NOSITELJ: BFD „Ciciljona, Supetar, ROK: 30. lipnja 2022.g.*

KAZALIŠNI TJEDAN MONODRAME I MALIH SCENA (srpanj, Mirca) 10 000,00 kn

*NOSITELJ: Grad Supetar (Supetarsko lito) i TZG Supetra: 31. rujna 2022.g.*

BRAČ FILM FESTIVAL (kolovoz, Supetar) 40 000,00 kn

*NOSITELJ: UPFK „Globe“, Split, ROK: 20.kolovoza 2022.g.*

MEĐ. BRAČKI LJET. KARNEVAL (rujan, Supetar) 20 000,00 kn

*NOSITELJ: KU „Monade“, Supetar, ROK: 30.rujna 2022.g.*

7. SUP EURO Tour 2022 (rujan, Supetar) 110 000,00 kn

*NOSITELJ: ZOO Station, ROK: 31. rujna 2022.g*

POTPORE OSTALIM DOGAĐAJIMA 35 000,00 kn

*NOSITELJ: TZG Supetra, ROK: 31.prosinca.2022.g.*

* 1. **TURISTIČKA INFRASTRUKTURA 0,00 kn**

Turističkoj zajednici Grada Supetra od strane jedinice lokalne samouprave nije dana na upravljanje tuistička inafrastruktura te slijedom toga na ovoj stavci planiramo iznos od 0,00 kn u 2022.g.

* 1. **PODRŠKA TURISTIČKOJ INDUSTRIJI 15 000,00 kn**

PROGRAM POTPORA ZA UČENIKE SŠ „BRAČ“ (HTT i smjer KUHAR) 15 000,00 kn

I u 2022.planiramo s nastavkom davanja novčane potpore upisanima u strukovna turistička zanimanja Srednje škole „Brač“ (HTT i KUHAR) u iznosu od 1 000,00 kn po učeniku). Ta praksa se pokazala vrlo dobrom i do sada smo nagradili četri generacije polaznika. *NOSITELJ: Turistička zajednica Grada Supetra, ROK: 01.11. 2022.g.*

**3. KOMUNIKACIJA I OGLAŠAVANJE 708 000,00 kn**

* 1. **SAJMOVI, POSEBNE PREZENTACIJE I POSLOVNE RADIONICE 85 000,00 kn**

KLUSTERSKI NASTUPI NA SAJMOVIMA 35 000,00 kn

Ukoliko nam dozvole financijska sredstva i epidemiološka situacija, planiramo sudjelovanje na klusterskim sajmovima u Berlinu i Londonu te sukladno tome predviđamo za to financijska sredstva u iznosu od 20 000,00 kn.

*NOSITELJ: TZŽ Splitsko – dalmatinske, TZG Supetra, ROK: 31.12. 2022.g.*

POSEBNE PREZENTACIJE 35 000,00 kn

Kroz 2022.g, u suradnji sa TZŽ Splitsko – dalmatinske planiramo održati posebnu prezentaciju naših proizvoda i usluga s posebnim naglaskom na blogere, vlogere, novinare i influencere sa ciljem povećanja vidljivosti destinacije na domaćem tržištu koje se pokazalo ključnim u proteklim, pandemijom desetkovanim turističkim godinama. Planirano vrijeme održavanja je na proljeće, ovisno o epidemiološkim mjerama i općenito stanju u društvu.

*NOSITELJ: TZ SDŽ, Turistička zajednica Grada Supetra, ROK: 31.12.2022.g.*

STUDIJSKA PUTOVANJA 15 000,00 kn

U 2022. planiramo održati naše tradicionalno studijsko putovanje na neku od zanimljivih destinacija u unutrašnjosti Hrvatske.

*NOSITELJ: Turistička zajednica Grada Supetra, ROK: 01.12.2021.g.*

* 1. **SURADNJA S ORGANIZATORIMA PUTOVANJA 150 000,00 kn**

UGOŠĆAVANJE NOVINARA, BLOGERA, VLOGERA i sl. 10 000,00 kn

Ugošćavanje novinara, blogera i sl. (smještaj, hrana i dr.) izvan programa organiziranih posebnih prezentacija (3.1. Prijedloga Programa rada za 2022.g.)

*NOSITELJ: Turistička zajednica Grada Supetra u suradnji sa TZŽ Splitsko – dalmatinske županije i HTZ-om, ROK: 31.12.2022.g.*

Suočeni sa situacijom kakva jest a nadajući se njenom poboljšanju uskoro, Turistička zajednica Grada Supetra kroz svoj rad u 2022.g. će nastaviti financiski pomagati turističkim agencijama s kojima posluju naše hotelske na marketingu nas kao destinacije u on-line i tiskanim katalozima i na društvenim mrežama tih agencija. Do sada smo dogovorili suradnju na tom polju sa agencijama TUI Reisen i IGL (kampovi).

MARKETINŠKA POTPORA (Društvene mreže i web touroperatora) 40 000,00 kn

ADAC (Waterman Beach Village & Kamp Bunja) Premium + paketi 40 000,00 kn

*NOSITELJ: TZG Supetra, ROK: 31.prosinca 2022.g*

MARKETINŠKA POTPORA (Agencijski katalozi) 50 000,00 kn

TUI Reisen 50 000,00 kn

*NOSITELJ: TZG Supetra, ROK: 31.prosinca 2022.g*

UDRUŽENO OGLAŠAVANJE 50 000,00 kn

* 1. **KREIRANJE PROMOTIVNOG MATERIJALA 160 000,00 kn**

S obzirom da je jedno od glavnih usmjerenja našeg rada u 2022.g. i maksimalna digitalizacija našeg poslovanja, ovim Planom i programom rada planiramo izradu i tisak slijedećih promotivnih materijala:

PRIPREMA I TISAK PROMOTIVNOG MATERIJALA 100 000,00 kn

Dotisak karte Via Brattia 10 000,00 kn

Redizajn i tisak blok karte Brača i Supetra 20 000,00 kn

Tisak Kalendara „Otključaj doživljaj“ 20 000,00 kn

Redizajn i tisak letka Kulturni đir „Dan s Rendićem“ 15 000,00 kn

Dizajn i tisak letka s kartom „Otkrivajući Mirca“ 15 000,00 kn

Tisak ostalih materijala 20 000,00 kn

*NOSITELJ: Turistička zajednica Grada Supetra, ROK: 31.12.2021.g.*

STVARANJE SADRŽAJA ZA MREŽNE STRANICE I DRUŠ.MREŽE 60 000,00 kn

Grafička priprema elektronskog izdanja Supetar Welcome Magazina 20 000,00 kn

Priprema članaka za društvene mreže 35 000,00 kn

Troškovi prijevoda tekstova na engleski jezik 5 000,00 kn

*NOSITELJ: Turistička zajednica Grada Supetra, ROK: 31.12.2021.g.*

* 1. **INTERNETSKE STRANICE 20 000,00 kn**

Redovito održavanje, nadograde i upravljanje internet stranicama

*NOSITELJ: Turistička zajednica Grada Supetra, ROK: 31.12.2021.g.*

* 1. **KREIRANJE I UPRAVLJANJE BAZAMA TURISTIČKIH PODATAKA 30 000,00 kn**

IZRADA I OTKUP FOTOGRAFIJA I VIDEO MATERIJALA 30 000,00 kn

*NOSITELJ: Turistička zajednica Grada Supetra, ROK: 31.12. 2022.g.*

I tijekom 2022.g. planiramo uložiti određena sredstva za izradu i otkup fotografija te video materijala. Već imamo dogovorenu izradu zajedničkog promo videa otoka Brača s ostalim turističkim zajednicama otoka Brača (Pointers.hr). Kontinuirano veći broj fotografija potreban nam je i zbog izrade nacionalnog turističkog portala Croatia.hr (HTZ) te našeg priključenja na isti.

* 1. **TURISTIČKO - INFORMATIVNE AKTIVNOSTI 263 000,00 kn**

TURISTIČKO – INFORMATIVNI CENTAR Turističko – informativni centar (TIC) Supetar Turističke zajednice Grada Supetra biti će otvoren tijekom cijele poslovne godine na adresi Porat 1 u Supetru, osim u slučaju prisilnog zatvaranja temeljem potencijalnih protuepidemioloških mjera kada bi se rad TIC-a prebacio na rad od kuće/doma.

TIC Supetar je jedini aktivni turističko – informativni centar naše turističke zajednice u kojem je stalno zaposlena jedna osoba kao turistički informator a tijekom ljetne sezone i sukladno obujmu posla upošljavamo dodatne 2- 4 osobe.

Tijekom zimskih mjeseci raditi će od ponedjeljka do petka od 07.00 – 15.00h a radno vrijeme TIC-a mijenjati će se sukladno povećanju turističke aktivnosti na području Grada Supetra i otoka Brača temeljem odluke direktora.

S obzirom da smo u posljednje dvije godine izvršili rekonstrukciju i uređenje prostorija TIC-a u 2022.g. ne planiramo nikakva dodatna uređenja i ulaganja u sam prostor. Ukupno planirana sredstva za funckoniranje TIC-a Supetar su 276 500,00 kn po slijedećim stavkama:

MATERIJALNI IZDACI 34 000,00 kn

*Uredski materijal, oprema, radna odjeća, materijali za čišćenje, el. energija i sl.*

IZDACI ZA USLUGE 24 500,00 kn

*Telefon, internet, poštarina, usl.održ.i čišć., kom. usluge, grafičke usluge*

IZDACI ZA ZAPOSLENE 202 500,00 kn

*Brutto plaće, naknade*

NEMATERIJALNI IZDACI 2 000,00 kn

*Nadoknade izdataka i osiguranje imovine*

*NOSITELJ: TZG Supetra, ROK: 31.prosinca 2022.g*

**4. DESTINACIJSKI MENADŽMENT 260 000,00 kn**

* 1. **TURISTIČKI INFORMACIJSKI SUSTAVI I APLIKACIJE / eVisitor 30 000,00 kn**

NASTAVAK SURADNJE NA MOBILNOJ APLIKACIJI PLAJA (beach finder) 5 000,00 kn

*NOSITELJ: Turistička zajednica Grada Supetra i WEB LAB, ROK: 31.12.2022.*

RAZVOJ TURISTIČKOG PORTALA CROATIA.HR 25 000,00 kn

*NOSITELJ: Turistička zajednica Grada Supetra i HTZ, ROK: 31.12.2022.g.*

* 1. **UPRAVLJANJE KVALITETOM U DESTINACIJI 50 000,00 kn**

IQM DESTINATION BRAČ 50 000,00 kn

Nakon što smo u 2021.g. započeli s projektom integriranog upravljanja kvalitetom - IQM Destination Brač, proveli sve zadane korake i dobili prvu početnu analizu stanja kvalitete, u 2022.g. nastavljamo s tim projektom.

U 2022.g. očekuje nas izrada Pass-a, mjerenje zadovoljstva lokalnog stanovništva turizmom i turističkom zajednicom te daljnji marketing samog projekta i dionika.

Osim troškova sudjelovanja u projektu u iznosu od 37 500,00 kn na ovoj stavci planiramo i dodatna sredstva u iznosu od 12 500,00 kn za potrebe organizacije godišnje konferencije dionika „Kvaliteta za Supetar“.

*NOSITELJ: Turistička zajednica Grada Supetra i ROK: 31.12.2022*

* 1. **POTICANJE NA UREĐENJE DESTINACIJE 180 000,00 kn**

REDOVITO ODRŽAVANJE POSTOJEĆIH TEMATSKIH STAZA 30 000,00 kn

Za održavanje postojećih pješačkih i tematskih staza – Kulturni đir „Dan s Rendićem“ u Supetru, Maslinovi puti u Mircima, Herkules u Splitskoj i Otkrivajući Mirca, u 2022.g.planiramo utrošiti 30 000,00 kn a isto planiramo u suradnji s Komunalnim društvom „Grad“ iz Supetra.

*NOSITELJ: Turistička zajednica Grada Supetra, ROK: 31.12 2022.g*

POBOLJŠANJE UVJETA BORAVKA NAUTIČARA 35 000,00 kn

Sufinanciranje uređenja sanitarnog čvora s tuševima i WC-om u Supetru 25 000,00 kn

Nabavka kontejnera za odvojeno prikupljanje otpada 10 000,00 kn

*NOSITELJ: Grad Supetar, KD Grad Supetar i Turistička zajednica Grada Supetra, ROK: 01.07. 2022.g*

VILLA RUSTICA U SUPETRU – osvijetljenje i označavanje 20 000,00 kn

*NOSITELJ: Turistička zajednica Grada Supetra i Grad Supetar, ROK: 31.12.2022.g*

POBOLJŠANJE UVJETA BORAVKA NA PLAŽAMA 30 000,00 kn

Nastavak zajedničkog projekta s Gradom Supetrom na postavljanju većeg broja tabela (psi, FKK i sl.) i svlačionica na plažama na području Grada Supetra.

*NOSITELJ: Turistička zajednica Grada Supetra, ROK: 31.12.2022.g*

POTPORE RAZVOJU OSTALIH ELEMENATA TUR. PONUDE 50 000,00 kn

Kroz potpore u 2021.g. planiramo i dalje podržavati rad Centra za kulturu „Brač“ na obnovi Muzeja otoka Brača u Škripu, projekte uređenja Muzeja uja u Škripu te ostale projekte koji se tiču kvalitetnog uređenja turističke destinacije u svim naseljima Grada Supetra.

*NOSITELJ: Turistička zajednica Grada Supetra, ROK: 31.12. 2022.g*

PROJEKT „BRACERA“ 20 000,00 kn

Nakon što smo u krajem 2018.g donijeli odluku da za sada nećemo ići u daljnju obnovu broda zbog ogromnih troškova te da ćemo iznaći neko drugo rješenje za brod, u ovom Programu rada za 2022.g. alociramo sredstva u iznosu od 25 000,00 kn koja ćemo utrošiti za plaćanje godišnje najma mjesta na kojem je brod sada i njegovo eventualno premještanje na drugu, trajnu lokaciju.

*NOSITELJ: Turistička zajednica Grada Supetra, ROK: 31.12. 2022.g*

KARTICA VIJERNOSTI 5 000,00 kn

Početkom 2022.g. započinjemo s projektom razrade i izrade kartice vijernosti za sve članove Turističke zajednice Grada Supetra – iznajmljivače privatnog smještaja s područja Grada Supetra.

Ovim projektom, koji uključuje dogovaranje popusta za sve naše članove kod pružatelja usluga putem ugovora – fotografiranje apartmana, održavanje okućnica, praonica rublja, kupnja sanitarija, plahti i sl. proizvoda, želimo povezati naše iznajmljivače i pružatelje tih usluga sa željom da osnažimo suradnju među dionicima i lokalno gospodarstvo.

*NOSITELJ: Turistička zajednica Grada Supetra, ROK: 31.12. 2022.g*

**5. ČLANSTVO U STRUKOVNIM ORGANIZACIJAMA 0,00 kn**

Turistička zajednica Grada Supetra u ovom trenutku nema u planu priključenje domaćim i/ili stranim strukovnim udrugama.

**6. ADMINISTRATIVNI RASHODI 419 500,00 kn**

Turistički ured Turističke zajednice Grada Supetra i u 2022.g. djelovati će se na adresi Porat 4. Najmodavac naših prostorija je Dijana Kirigin. Turistički ured raditi će cijelu godinu, svakim radnim danom, od ponedjeljka do petka, u radnom vremenu od 07.30 – 15.30h dok će tijekom blagdana i praznika biti zatvoren.

* 1. **PLAĆE 300 000,00 kn**

U Turističkom uredu svoj posao obavljaju viši administrativno – financijski referent i direktor turističke zajednice. Ukupna (brutto) masa za plaće obaju djelatnika ureda je 295 000,00 kn. 188 000,00 kn je brutto trošak za direktora ureda a 107 000,00 kn za višeg admin - fin.referenta. U 2022.g. ne planiramo povećanje plaća za djelatnike u Turističkom uredu.

Na ovoj stavci su iskazani i troškovi božićnica (1 500,00 kn po djelatniku), regresa za godišnji odmor (1 000,00 kn po djelatniku).

* 1. **MATERIJALNI TROŠKOVI 117 500,00 kn**

MATERIJALNI IZDACI 40 000,00 kn

*Uredski materijal, oprema, radna odjeća, materijali za čišćenje, električna energija i sl.*

IZDACI ZA USLUGE 35 000,00 kn *Telefon, internet, poštarina, usl.održ.i čišćenja, komunalne usluge*

NEMATERIJALNI IZDACI 500,00 kn

*Osiguranje imovine*

OSTALI IZDACI 42 000,00 kn

*Najam poslovnog prostora i ostali nespomenuti izdaci*

*NOSITELJ: TZG Supetra, ROK: 31.12.2022.g.*

* 1. **TIJELA TURISTIČKE ZAJEDNICE 2 000,00 kn**

Turistička zajednica Grada Supetra za rad tijela turistike zajednice planira maksimalno 2 000,00 kn a isti se iznos ne odnosi na naknade za rad u tijelima već za evntualno plaćanje najmova prostora za održavanje sjednica sukladno proširenim epidemiološkim mjerama. *NOSITELJ: TZG Supetra, ROK: 31.prosinca 2022.g*

**7. REZERVA 100 000,00 kn**

Sukladno odrednicama iz metodologije izrade Programa rada, dostavljene od strane HTZ-a obaveza je Turističke zajednice Grada Supetra odvojiti 5% planiranih prihoda za potrebe osiguravanja likvidnosti u slučaju nepoželjnih okolnosti kao što su to bili pandemija i lockdown u peirodu 2020. – 2021.g. Slijedom toga u našem prijedlogu Financijskog plana na toj smo stavci predvidjeli iznos rezerve od 100 000,00 kn.

*NOSITELJ: TZG Supetra, ROK: 31.prosinca 2022.g*

**8. POKRIVANJE MANJKA PRIHODA / OTPLATA DUGOVANJA 0,00 kn**